**Правила за провеждане на дневни търгове за разпределяне на междузонови преносни способности на границата между тръжните зони**

на

**C.N.T.E.E. TRANSELECTRICA S.A.**

33 Gen. Gh. Magheru Blvd, Bucharest s.1

**РУМЪНИЯ**

(ЕС Общност идентификационен номер по ДДС: RO13328043)

Адрес за кореспонденция: 2-4 Olteni Street, RO-030786, Bucharest s.3

- наричано по-нататък **"Транселектрика"-,**

и

**ЕЛЕКТРОЕНЕРГИЕН СИСТЕМЕН ОПЕРАТОР ЕАД**

бул. Цар Борис III № 201, 1618 София

**БЪЛГАРИЯ**

(ЕС Общност идентификационен номер по ДДС: BG175201304)

-наричано по-нататък "ЕСО "-

("Правила за провеждане на дневни търгове")

**За 2021 година**

**(ПРИЛОЖЕНИЕ./1 към „Споразумението“)**

**Съдържание СТР.**

[1. Определения / Термини 3](#_Toc53743263)

[2. Общите правила за провеждане на търгове за резервиране на разполагаема преносна способност по междусистемните сечения на ЕСО-Транселектрика 6](#_Toc53743264)

[A) Обхват на Правилата за провеждане на дневни търгове 6](#_Toc53743265)

[B) Общи разпоредби 7](#_Toc53743266)

[C) Отговорност 8](#_Toc53743267)

[D) Условия за допускане до участие в търговете 9](#_Toc53743268)

[E) Процедура на регистриране 9](#_Toc53743269)

[F) Актуализиране на регистъра 10](#_Toc53743270)

[G) Извънредни обстоятелства 11](#_Toc53743271)

[H) Разни 12](#_Toc53743272)

[I) Място на юрисдикция, приложимо право и място на изпълнение 12](#_Toc53743273)

[J) Обжалване на тръжните резултати 13](#_Toc53743274)

[3. Специфични правила за провеждане на дневни търгове за резервиране на преносна способност на преносната граница ЕСО-Транселектрика ("Правила за провеждане на дневни търгове"). 13](#_Toc53743275)

[A) Система DAMAS 14](#_Toc53743276)

[B) Преносни способности 15](#_Toc53743277)

[C) Подаване на оферти 16](#_Toc53743278)

[D) Тръжна процедура и изчисляване на резултатите 17](#_Toc53743279)

[E) Публикуване и съобщаване на резултатите от търга 17](#_Toc53743280)

[F) Използване на физически преносни права 18](#_Toc53743281)

[G) Прехвърляне на дневни ФПП 19](#_Toc53743282)

[H) Осчетоводяване, загуба на ФПП и изключване от участие в процедури за дневни търгове 19](#_Toc53743283)

[I) Ограничение 20](#_Toc53743284)

[I.1. Ограничение преди крайния срок за съгласуване 20](#_Toc53743285)

[I.2. Ограничение след крайния срок за съгласуване 21](#_Toc53743286)

[I.3. Възстановяване на средства или компенсация на регистрираните участници в случай на ограничение 21](#_Toc53743287)

[АНЕКС 1 - Регистрационен формуляр 23](#_Toc53743288)

[АНЕКС 2 -Официални празници в Румъния 24](#_Toc53743289)

[АНЕКС 3 - Списък с контакти 25](#_Toc53743290)

# Определения / Термини

Използваните тук термини, които не са определени по друг начин в настоящото, ще имат следното значение:

**Кантора за разпределяне (Кантора за дневни търгове):** предприятието, извършващо процедурите по дневни търгове и определено от Транселектрика.

**Тръжна цена:** цената в EUR, която е платима от *регистрираните участници*, за всеки MW и час, получавайки дневни ФПП, в случай че общото количество на исканата резервация на преносна способност надвишава дневната разполагаема преносна способност.

**Разполагаема преносна способност за дневен търг (дневна ATC):** частта от нетната преносна способност (NTC), която остава разполагаема след всяка фаза на процедурата за разпределяне, отчитайки запазената преносна способност от месечната ATC за дневно разпределяне и процеса по нетиране, за допълнителна търговска дейност и която ще бъде предложена на дневните търгове.

**Оферта:** е оферта, подадена по време на търг от *регистриран участник*, за закупуване на права за използване на преносна способност в съответствие с тези *Правила за провеждане на дневни търгове*; офертата съдържа две стойности на продукт (преносна способност на посока): *преносна способност* в MW и *офертна* цена в евро на MW/h.

**Офертна цена:** най-високата цена, която *регистриран участник* е готов за плати за 1 MW *преносна способност*. Той трябва да е подготвен да плати тази офертна цена.

**Тръжна зона:** означава най-голямата географска област, в рамките на която пазарните участници могат да обменят енергия без разпределяне на *преносна способност*.

**Оперативен ден**: всеки календарен ден

**Страна, отговорна за балансирането (BRP):**пазарен участник, признат от ОПС, като валидатор на номинациите, за номинирането на физически преносни способности (PTRs)*.* Тя трябва да се идентифицира от уникален EIC код. И за Транселектрика, и за ЕСО, това е пазарния участник с валиден и ефективен договор за балансиране, а за ЕСО и с валиден и ефективен договор за използване на системата.

**Притежател на ФПП:** Регистриран участник, който е получил ФПП на търг.

**Междузонова преносна способност ("преносна способност"):** възможността на междусвързаната преносна система да поеме енергиен пренос между тръжни зони.

**Краен срок**: определен час, който е краен срок за окончателно съгласуване на несъгласуваните графици, подадени от пазарните страни в рамките на крайния срок за известяване на графиците от ОПС.

**CNTEE TRANSELECTRICA SA (“ТРАНСЕЛЕКТРИКА”)** Румънският преносен системен оператор, със седалище: Букурещ-010325, бул. Magheru 33, Румъния и вписан в Търговския регистър под номер № J40/8060/2000. Адрес за кореспонденция: 2-4 Olteni Street, RO-030786, Bucharest–3. Транселектрика е отговорна за организиране на дневните търгове и действа от името на ЕСО и Транселектрика.

**Ограничение:** редуцирането на ФПП от Кантората за разпределяне (на база искане от ЕСО и/или Транселектрика) по отношение на участниците в търга. Ограничение на физически преносни права ще се използва единствено в случай на непредвидена ситуация/форсмажор, когато съответния ОПС трябва да действа незабавно, а редиспечирането или насрещната търговия не са възможни. Такива процедури се прилагат по недискриминационен начин.

**Правила за провеждане на дневни търгове:** разпоредбите, заложени в този документ, приложими към разпределянето на резервацията на преносни способности по междусистемните сечения между тръжните зони на Транселектрика и ЕСО.

**Краен срок за гарантираност на сделки ден напред:** моментът, след който междузоновата преносна способност става гарантирана. За границата Румъния-България той е 10:00 (CET), освен ако не е посочено друго в съответствие с процеса, описан в член 69 на Регламент на Комисията (ЕС) № 2015/1222.

**EIC код:** Енергиен идентификационен код, служещ за идентифициране на регистрираните участници в търга при трансгранична търговия (вижте http://www.entsoe.eu/resources/edi/library/eic/cds/area.htm ).

**Непредвидена ситуация –** ситуация, посочена в член 16 на Регламент (ЕС) 2019/943, в която ОПС трябва да действа незабавно, а редиспечирането / насрещната търговия не са възможни..

**ENTSO-E (Европейска организация на операторите на електропреносни системи)** Международна асоциация с членство на европейските преносни системни оператори.

**ЕСО-ЕЛЕКТРОЕНЕРГИЕН СИСТЕМЕН ОПЕРАТОР ЕАД ("ЕСО"):** Българският оператор на преносната системата, със седалище на адрес: бул. „Цар Борис III" № 201, София 1618, България.

**ЕС Регламент**: Регламент (ЕС) 2019/943 на Европейския Парламент и на Съвета от 5 юни 2009, относно вътрешния пазар на електроенергия и Директива (ЕС) 2019/944 на Европейския Парламент и на Съвета от 05 юни 2009 относно общите правила за вътрешния електроенергиен пазар.

**Непреодолима сила - Форсмажор:** всички непредвидени или необичайни събития или ситуация, които са извън разумния контрол на регистрирани участници и/или ЕСО или Транселектрика и не са по вина на регистрирания участник и/или ЕСО или Транселектрика, които не могат да бъдат предотвратени или преодолени с рационално и внимателно предвиждане и противодействие, които не могат да бъдат елиминирани с мерки, които от техническа, финансова или икономическа гледна точка са в пределите на разумно допустимите възможности на регистрирания участник и/или ЕСО или Транселектрика, които действително са се случили и са обективен факт, и които правят невъзможно регистрирания участник и/или съответните ОПС да изпълняват временно или окончателно задълженията си.

**Краен срок за известяване на графиците***:* крайният срок за представяне на графици от регистриран участник или краен срок за представяне на графиците за целите на съгласуването. Крайният срок за известяване е свързан с часа на приемане.

**Междусистемна връзка:** междусистемен електропровод, както е описано в член 2 на Регламент (ЕС) 2019/943.

**Пазарен спред:** разликата между почасовите цени на пазара ден-напред на двете дадени тръжни зони за съответната пазарна времева единица в дадена.

**Нетна преносна способност:** максималният, пълен обем на програмата за обмен между две тръжни зони, съвместима със стандартите за сигурност, валидни за двете зони и отчитаща техническите неопределености в бъдещите мрежови условия.

**Физическо преносно право:** право, чийто притежател има право физически да прехвърли определен обем електроенергия в даден период от време между две тръжни зони в определена посока.

**Регистриран участник (по-нататък пазарен участник)**: означава пазарен участник, който е сключил договор за разпределяне на междусистемна преносна способност с кантората за разпределяне. Регистрираните участници трябва да попълнят и подпишат Регистрационна форма за участие в дългосрочни търгове (Анекс 1), потвърдена от Транселектрика и трябва да притежават договори за разпределяне на междусистемна преносна способност с Транселектрика. Образец на договора за разпределяне на междусистемна преносна способност е наличен на уебсайт: www.transelectrica.ro.

**Графици:** уведомлението за използването на дневна междузонова преносна способност от притежател на физически преносни права и, когато е приложимо, от насрещната му страна, до съответния ОПС.

**Прехвърляне:** промяната на собствеността, между регистрирани участници, на ФПП, придобити на годишни и месечни търгове.

**Работен ден**: всеки ден от седмицата, с изключение на събота, неделя и официалните празници в Румъния (вижте Анекс 3)

# Общите правила за провеждане на търгове за резервиране на разполагаема преносна способност по междусистемните сечения на ЕСО-Транселектрика

За дневните търгове се прилагат следните разпоредби:

## Обхват на Правилата за провеждане на дневни търгове

1. Търсенето на преносна способност на междусистемните сечения между Транселектрика и ЕСО обикновено е много по-голямо от разполагаемата преносна способност. С цел да постигне максимална прозрачност при разпределянето на разполагаемата преносна способност и за да предотврати дискриминация при разпределянето на разполагаема преносна способност, се провеждат търгове. Правилата за провеждане на дневни търгове са конструирани съгласно разпоредбите, заложени в европейското законодателство, в частност от ЕС-Регламента и румънското законодателство, и от румънските и българските регулаторни органи. С цел да съответства на тези правни изисквания, търговете покриват резервирането на разполагаема преносна способност. Провеждането на търгове за резервиране на разполагаема преносна способност има за цел осигуряване на прозрачен метод за управление на претоварванията.
2. Този документ съдържа условията за провеждане на търгове за резервиране на разполагаема преносна способност по междусистемните сечения, която се предлага съвместно от ЕСО и Транселектрика. Транселектрика ще провежда търгове за разполагаема дневна преносна способност за румънската и за българската страна.
3. Търговете за разполагаема дневна преносна способност се провеждат с цел да се гарантира, че резервирането на разполагаема преносна способност ще бъде валидно за всяка страна от междусистемното сечение. Търговете за разполагаема дневна преносна способност ще се провеждат от Транселектрика. Търговете за разполагаема дневна преносна способност ще стартират на 31ви декември с публикуване на разполагаемата дневна преносна способност за 1ви януари.
4. Транселектрика и ЕСО ще приемат напълно резултатите от отделните тръжни процедури, проведени от другата страна, ако тези процедури са в съответствие със сроковете и условията на Правилата за провеждане на дневни търгове и ще осъществят услугите по преноса съобразно съответните тръжни резултати в съответствие с правните изисквания за достъп до мрежата и приложимите пазарни правила.
5. Правилата за провеждане на дневни търгове касаят единствено резервирането на дневна разполагаема преносна способност по междусистемното сечение. Търгът за резервиране на дневна разполагаема преносна способност и финансовия сетълмент на резервирането на дневна разполагаема преносна способност, закупена на търг, не включват такси за използване на мрежата, като, но не ограничено до, такса за достъп, такса за пренос, в резултат от достъпа до мрежата (от българска страна).

## Общи разпоредби

1. Дневната разполагаемата преносна способност се определя от ЕСО и Транселектрика в съответствие с приложимите технически правила, по-специално в съответствие с приложимите правила, публикувани от ENTSO-E, приложимите закони и регламенти, по един прозрачен и недискриминационен начин. Дневната разполагаемата преносна способност се публикува съгласно разпоредбите, заложени в Правилата за провеждане на дневни търгове.
2. Разполагаемата дневна преносна способност се предлага за резервиране от Транселектрика чрез интернет базирани търгове, провеждани чрез системата DAMAS, на уебсайта на Транселектрика <https://www.markets.transelectrica.ro/>. Документът “Ръководство за работа на потребителя на преносна способност” съдържа подробна информация за използване на системата DAMAS. Този документ и “Правилата за провеждане на дневни търгове” са публикувани на интернет страницата на Транселектрика ([www.](http://www.)transelectrica.ro).
3. Ако “Ръководството за работа на потребителя на преносна способност” е в противоречие с “Правилата за провеждане на дневни търгове”, то приоритет имат “Правилата за провеждане на дневни търгове”.
4. Регистрираните участници ще бъдат своевременно информирани чрез системата DAMAS относно дневната разполагаема преносна способност за дневните търгове.
5. Закупените ФПП или ФПП, кореспондиращи на подадените графици, могат да бъдат ограничени съгласно описаното в Глава I от Раздел 3.
6. Всяка покупка на ФПП, направена съгласно Правилата за провеждане на дневни търгове, ще се счита за договор между Транселектрика, от една страна и регистрирания участник, от друга страна. Със закупуването на ФПП, регистрираният участник приема правата и задълженията, заложени в тези Правила за провеждане на дневни търгове, особено пълното навременно заплащане на тръжната цена.
7. С подаването на офертата, регистрираният участник е длъжен да плати тръжната цена за ФПП, независимо от таксите за използване на мрежата, като например, но не ограничено до, такси за достъп, такси за пренос, резултат от достъпа до мрежата (от българска страна). Регистрираните участници нямат правото да компенсират и/или да удържат каквито и да е дългове, възникващи във връзка със задълженията в резултат на проведените търгове, с каквито и да е искове на Транселектрика и/или ЕСО, независимо дали са или не са възникващи от търг.
8. В допълнение, с подаването на оферта, регистрираният участник приема тръжните разпоредби, заложени в Правилата за провеждане на дневни търгове и ще спазва Правилата за провеждане на дневни търгове без възражение. Ако регистрираният участник не спазва Правилата за провеждане на дневни търгове, той категорично ще бъде изключен от участие в тръжния процес и неговите оферти няма да бъдат приемани от кантората за разпределяне.
9. С известяване на тръжния резултат регистрираният участник придобива гаранцията на Транселектрика и ЕСО, че с уреждане на плащането в съответствие с Правилата за провеждане на дневни търгове, ФПП ще бъдат разпределяни в съответствие с оповестените тръжни резултати, с изключение на случаите на непредвидени ситуации, включително форсмажор.
10. За да се избегнат проблеми, свързани с потенциалното възползване от господстващо положение на участник на пазара, съответните органи на двете страни могат да вземат съвместни решения за общи ограничения или ограничения на отделно дружество на основание господстващо положение на пазара. Кантората за разпределяне си запазва правото да въвежда такива ограничения през годината.
11. Транселектрика и ЕСО си запазват правото да изменят и/или допълват Правилата за провеждане на дневни търгове. Актуализираната версия на Правилата за провеждане на дневни търгове ще бъде публикувана на уебсайта на Транселектрика ([www.transelectrica.ro](http://www.transelectrica.ro)), както и на уебсайта на ЕСО ([www.eso.bg](http://www.tso.bg)) най-малко 15 дни преди влизането им в сила. С подаването на оферта след публикуването на измененията и/или поправките, регистрираният участник спазва новата версия на Правила за провеждане на дневни търгове.

## Отговорност

1. Транселектрика и/или ЕСО са отговорни единствено за вреди, причинени от предумишлена злоупотреба или груба небрежност. Искове за такива вреди, произтичащи от Правилата за провеждане на дневни търгове, са ограничени до вреди, типични и предвидими, освен ако Транселектрика и/или ЕСО не са действали предумишлено или с груба небрежност. При никакви обстоятелства Транселектрика и/или ЕСО не са отговорни за загуба на печалба, загуба на бизнес или каквито и да е вреди от всякакъв вид. При всички случаи, отговорността на Транселектрика и/или ЕСО за вреди, произтекли от или свързани с Правилата за провеждане на дневни търгове, ще бъде ограничена до общо € 5 000.
2. Транселектрика и ЕСО ще прилагат разпоредбите, заложени в Правилата за провеждане на дневни търгове, полагайки старанието на внимателен бизнесмен и ръководител на контролната зона, в съответствие с приложимите разпоредби, предвидени от европейското законодателство, съответно от нормативната уредба на ЕС, румънското и българското законодателство и от румънските и българските регулаторни органи.

## Условия за допускане до участие в търговете

1. Предварително условие за участие в търговете за разпределяне на междусистемни преносни способности е успешната регистрация в регистъра на кантората за разпределяне.
2. За да бъде включено в регистъра на Транселектрика, едно юридическо лице трябва да отговаря на следните изисквания съгласно румънското законодателство:

* Да има регистриран EIC код;
* Да е регистрирано на българския/румънския електроенергиен пазар съгласно Правилата за търговия с електрическа енергия;
* Да има сключени договори за пренос и за достъп до мрежата, и да има валидни и представени гаранции, изисквани съгласно тези договори (единствено за търговци, регистрирани на българския енергиен пазар);
* Да е дружество, което не е в процедура по несъстоятелност или ликвидация;
* Да няма неизплатени задължения към ЕСО и /или Транселектрика.

1. Транселектрика публикува на уебсайта на своята Кантора за разпределяне списъка на регистрираните участници, имащи право да кандидатстват за участие в търговете, съгласно изискванията на член 20. Всякакви възражения към списъка се изпращат на Транселектрика в писмена форма или по електронен път.
2. Без да се засягат горните условия, съответната кантора за разпределяне има правото да забрани достъпа на регистрирани участници, независимо от уведомлението за тяхната регистрация съгласно Раздел Д) и Е), ако има достатъчно доказателства, че по време на тръжна процедура съответните регистрирани участници не отговарят на изискванията за участие в търга.

## Процедура на регистриране

1. С подаване на надлежно подписана и попълнена регистрационна форма (Анекс 1) до Кантората за разпределяне, пазарният участник потвърждава, че е прочел, разбрал и приел настоящите Правила за провеждане на дневни търгове и че ще спазва инструкциите на Кантората за разпределяне, Транселектрика и/или ЕСО.
2. С подписване и подаване на регистрационната форма в Кантората за разпределяне, регистрираният участник упълномощава Кантората за разпределяне да провери съответните твърдения на регистрирания участник. Пазарният участник ще бъде информиран относно допускането или отказа в рамките на четири (4) работни дни след получаване на регистрационната форма. В случай на отхвърляне на неговото искане за регистрация, Кантората за разпределяне ще уведоми пазарния участник за причините за отхвърляне.
3. След допускането, пазарният участник ще подпише договор за разпределяне на междусистемна преносна способност (образецът е наличен на уебсайта на Транселектрика: [www.transelectrica.ro](http://www.transelectrica.ro)) с Транселектрика и след това ще стане регистриран участник и ще бъде вписан в “Регистъра на участниците” на Кантората за разпределяне. Този документ ще се публикува на уеб сайта на Кантората за разпределяне и ще се актуализира при необходимост.
4. При изпълнение на всички съществуващи изисквания, оригиналният подписан от насрещната страна договор за разпределяне на междусистемна преносна способност ще бъде изпратен на регистрирания участник. За достъп до тръжната система DAMAS, регистрираният участник следва да кандидатства за символ-ключ и за парола и потребителско име. Паролата и потребителското име ще се получават персонално или от Транселектрика чрез упълномощено лице.
5. Паролата ще се съхранява с особено внимание и при никакви обстоятелства няма да се предоставя на други лица или да е достъпна по някакъв друг начин (включително не-упълномощени представители на регистрирания участник). Отговорност за всички сделки, упълномощени чрез използване на паролата, ще има регистрирания участник.

## Актуализиране на регистъра

1. Изискванията за участие, заложени в настоящите Правила за провеждане на дневни търгове, трябва да се спазват по всяко време при участие в процедура на дневен търг. В резултат, регистрираният участник ще информира писмено и своевременно Кантората за разпределяне за промени, засягащи изпълнението на дадените изисквания.
2. Промени, касаещи данните в заявленията на регистрираните участници, посочени в Регистрационната форма, подадена от регистрирания участник, ще бъдат съобщавани на Кантората за разпределяне в писмена форма, възможно най-скоро след като промяната стане известна на регистрирания участник.
3. Ако регистрираният участник не желае да участва в бъдещи търгове, той може да подаде писмено искане за отписване до Кантората за разпределяне. Искането ще бъде прието при условие, че:
4. Регистрираният участник вече не притежава физически преносни права, присъдени на дневен търг и
5. Регистрираният участник е изпълнил всичките си задължения към ЕСО и/или Транселектрика.
6. Регистрираните участници, които са били отписани от регистъра, могат да подадат искане за повторна регистрация.
7. Ако регистрираният участник по някакъв начин:
8. наруши тези Правила за провеждане на дневни търгове,
9. декларира несъстоятелност,
10. не изплати дължимо плащане на Транселектрика или ЕСО.

то регистрираният участник може да бъде незабавно изключен от участие в бъдещи дневни търгове от Кантората за разпределяне. Забраната ще бъде своевременно съобщена на регистрирания участник по факс или по електронна поща и поща (писмо с обратна разписка) и влиза в сила на датата, на която е потвърдено получаването или на датата, посочена в известието, ако има такова. Изключването не освобождава регистрирания участник от задълженията му за плащане, така че регистрираният участник е задължен да плати за вече фактурираните физически преносни права.

1. Регистрираният участник ще е задължен да плати всички неразплатени фактури или искове на Транселектрика в рамките на пет (5) работни дни от уведомлението за изключването му от Кантората за разпределяне.
2. Когато регистрираният участник е изключен от дневни търгове, той губи всички права за участие в дневни търгове за преносна способност, както и правото да номинира графици за междусистемен обмен.
3. Когато регистрираният участник е изключен от дългосрочно разпределяне (съгласно Хармонизираните Правила за дългосрочни права за пренос и Регионалния специфичен Анекс за РИПС ЮИЕ, организирано от JAO – Joint Allocation Office), той губи всички права над платените годишни и месечни физически преносни права, както и правото да номинира годишен и месечни графици за междусистемен обмен.
4. Регистрираните участници, които са изключени от Кантората за разпределяне, могат да кандидатстват за нова регистрация след плащане на дълговете към Транселектрика и ЕСО.

## Извънредни обстоятелства

1. Извънредни обстоятелства са сериозно смущение във функционирането на  
   ИТ системата(ите) или апаратурата, използвана от Кантората за разпределяне. Извънредни обстоятелства могат да бъдат причина за промяна, отмяна или прекъсване на търг. В случай на извънредни обстоятелства, Кантората за дневни търгове ще уведоми всички регистрирани участници посредством телефон, факс или електронна поща относно отмяната на съответния/ите търг(ове), ако е възможно. ОПС също ще публикуват информация на своите интернет страници, ако разполагат с такива. В случаи когато търговете са отменени, всички оферти, които вече са подадени към Кантората за разпределяне, се смятат за невалидни.

## Разни

1. Ако някоя част или условие от Правила за провеждане на дневни търгове и/или Приложенията към тях станат невалидни, незаконни, нищожни и/или неизпълними, останалата(те) част(и) продължават да бъдат валидни и изпълними и остават незасегнати. Всяка (всички) невалидна(и), незаконни(и), нищожни(и) и/или неизпълнима(а) част(и) или условие(я) се заменя(т) от валидна(и), законна(и) и/или изпълнима(и) част(и) или условие(я), за да се постигне предвидения икономически и законов ефект, доколкото е възможно.

## Място на юрисдикция, приложимо право и място на изпълнение

1. Тези Правила за провеждане на дневни търгове се ръководят от и са конструирани в съответствие с румънското законодателство, както и правото на ЕС и Регламент (ЕС) 2019/943. За да се избегне съмнение, прилагането на Конвенцията на ООН за международна търговия със стоки следва да се изключи.
2. В случай на спор или различия, които възникват от Правилата за провеждане на дневни търгове и Анексите към тях или свързани с тяхното нарушение, прекратяване или недействителност и невалидност, страните ще положат усилия за постигнат решение. Ищецът е длъжен да опише и представи в иска си подробно, включително идентифициране на съответния член/параграф от Правилата за провеждане на дневните търгове. Въпреки това, в случай че не се постигне такова решение в рамките на тридесет (30) дни от първото уведомление за причината на спора, то всички спорове, произтичащи във връзка с Правилата за провеждане на дневни търгове ще се решават от компетентния съд. Мястото на юрисдикцията за всички спорове, възникващи от тръжните процеси, във връзка с дневните търгове, ще бъде компетентния съд в регистрираното седалище на Кантората за разпределяне.
3. За да се избегне съмнение, всички спорове, произтичащи от Правилата за провеждане на дневни търгове, ще бъдат уреждани съгласно разпоредбите на член 39 и член 40. Прилагането на клаузи от всякакви други договори, сключени от Кантората за разпределяне и регистриран участник (напр. договор за пренос или достъп до мрежите, др.) е изключено.
4. Мястото за изпълнение на всички задължения на регистрираните участници, в резултат на дневните търгове, състояли се в съответствие с тези Правила за провеждане на дневни търгове и Анексите към тях, следва да бъде регистрираното седалище на Кантората за разпределяне.

## Обжалване на тръжните резултати

1. Регистрираните участници могат да оспорват тръжните резултати до 1 (един) час след публикуването на резултатите от дневните търгове, като изпратят съобщение по факс до Кантора за разпределяне, посочвайки следната информация:

* идентификация на обжалвания търг;
* идентификация на регистрирания участник;
* име, електронна поща и телефонен номер на Регистрирания участник;
* подробно описание на фактите и причината за обжалване; и
* доказателства за грешка в Тръжните резултати.

1. Ако някой регистриран участник не оспори тръжните резултати до определения срок, той губи правото да оспорва.

# Специфични правила за провеждане на дневни търгове за резервиране на преносна способност на преносната граница ЕСО-Транселектрика ("Правила за провеждане на дневни търгове").

1. Разпределянето на резервирането на разполагаема дневна преносна способност на междусистемните сечения от Транселектрика и ЕСО ще бъде организирано и проведено електронно от Транселектрика чрез системата DAMAS.
2. Правилата и регламентите за дневните търгове са принципно изложени в тези Правила за провеждане на дневни търгове, а по-подробно в “Ръководство за работа с DAMAS”, публикувано на интернет страницата на Транселектрика ([www.transelectrica.ro](http://www.transelectrica.ro)).
3. С достъпа до дневните търгове, регистрираният участник е задължен да приеме регламентите, заложени в Правилата за провеждане на дневни търгове и в “Ръководство за работа с DAMAS”, публикувано на интернет страницата на Транселектрика ([www.transelectrica.ro](http://www.transelectrica.ro)), без възражение.
4. С подаването на оферта в дневен търг, регистрираният участник е длъжен да плати тръжната цена за придобитите ФПП, независимо от действителното използване и други такси за използване на мрежата, като например, но не ограничено до, такси за достъп, такси за пренос, в резултат от достъпа до мрежата (от българска страна). Регистрираните участници нямат правото да компенсират и/или да удържат каквито и да е дългове, възникващи във връзка със задълженията в резултат на проведените търгове, с каквито и да е искове на Транселектрика и/или ЕСО, независимо дали са или не са възникващи от търг.
5. Транселектрика и ЕСО си запазват правото да променят оперативно режима на работно време - т.е. време на приключване в обосновани случаи, особено в случай на технически проблеми, при публично уведомление, направено достатъчно време преди това, вкл. кратко описание на причините.
6. Транселектрика и ЕСО си запазват правото да променят и/или допълват Правилата за провеждане на дневен търг, а Транселектрика си запазва правото да допълва "Ръководство за работа с DAMAS". Актуализираната версия на Правилата за провеждане на дневни търгове ще се публикува на уебсайта на Транселектрика ([www.transelectrica.ro](http://www.transelectrica.ro)) и на уебсайта на ЕСО ([www.eso.bg](http://www.tso.bg)). Актуализираната версия на “Ръководството за работа с DAMAS” ще бъде публикувана на уебсайта на Транселектрика [(www.transelectrica.ro](http://www.transelectrica.ro) ). С осъществяването на достъп до дневен търг след публикуването на измененията и/или поправките, регистрираният участник спазва новата валидна версия на Правилата за провеждане на дневни търгове и/или “Ръководство за работа с DAMAS”.
7. Дневните търгове ще се провеждат от понеделник до неделя (седем дни седмично) без оглед на почивните дни в България и Румъния.
8. Ще се провеждат отделни търгове за резервиране на преносна способност във всяка от посоките.
9. Стойностите на разполагаемата преносна способност се публикуват до 08:55 ч. (CET) в ден D-1 за ден D.
10. Всеки регистриран участник трябва подаде офертата си от 09:00 ч. до 09:45 ч. (CET) в ден D-1 за ден D, в системата DAMAS.
11. Офертите са обвързващи до края на търга и не могат да се променят след срока за подаване (9:45 AM (CET) в ден D-1 за ден D).

## Система DAMAS

1. Системата DAMAS е електронен уеб-базиран търговски портал, управляван от Транселектрика. Адресът на уебсайта на DAMAS е: https://www.markets.transelectrica.ro/. Транселектрика и/или ЕСО не носят отговорност за непрекъснатата работа на системата DAMAS.
2. За да получи достъп до DAMAS, регистрираният участник следва да кандидатства за потребителско име и парола.
3. Сигурността, техническата и оперативната поддръжка на системата DAMAS и уебсайта на DAMAS, особено “Ръководството за работа с DAMAS”, се осигуряват от Транселектрика. Транселектрика изпълнява и администрира дневните търгове по правилен, недискриминационен и прозрачен начин, в съответствие с приложимото национално и европейско право и/или регулаторни изисквания.
4. Ако бъде прекъснато и/или прекратено действието на системата DAMAS и/или уебсайта на Транселектрика, разпределянето на дневната разполагаема преносна способност ще бъде отменено. Всички засегнати потребители на системата DAMAS ще бъдат незабавно уведомени за прекъсването и/или прекратяването на работата на системата DAMAS и/или на уебсайта на Транселектрика.
5. Цялата комуникация със системата DAMAS ще бъде архивирана. Всяко съобщение от системата DAMAS е с отбелязано време, както за съобщения, излизащи от системата, така и за съобщения, получени в нея. Използваното обозначение за време е системното време на системата DAMAS

## Преносни способности

1. Дневната разполагаема преносна способност ще бъде публикувана и предложена за резервиране за всеки час от деня за всяка посока поотделно.
2. При определяне на дневната разполагаема преносна способност ще се отчитат следните:

* Месечни ФПП, които не са били разпределени на месечния търг на предишни търгове;
* Вече разпределени годишни и/или месечни ФПП, които е трябвало да бъдат отказани от регистрирания участник съгласно Правилата за провеждане на дългосрочни търгове;
* Годишните и месечните ФПП, които са били разпределени и не са били номинирани (заявени) на Транселектрика и ЕСО чрез дългосрочна номинация до 08:00 ч. (CET) за следващия ден;
* Запазената преносна способност от месечната разполагаема преносна способност, която се изчислява като разликата между общата месечна разполагаема преносна способност на всеки под-период и 80% от най-малката разполагаема преносна способност от всички под-периоди на съответния месец (вижте Методика за разделяне на междузоновата преносна способност на румънско-българската граница);
* ефектите от салдиране въз основа на номинациите в съответната насрещна посока.

1. Дневната разполагаема преносна способност за резервиране чрез дневните търгове ще бъде публикувана в системата DAMAS ежедневно до 8:55 ч. (CET).

## Подаване на оферти

1. С цел да участват в дневен търг, офертите трябва да се подадат в системата DAMAS в съответствие с “Ръководството за работа с DAMAS”.
2. Регистрираният участник подава оферти съгласно изискванията, посочени в тези Правила за провеждане на дневни търгове.
3. Всеки регистриран участник може да подаде максимум 10 оферти.
4. Общата сума на преносните способности в офертите за даден търг не трябва да надвишава разполагаемата преносна способност.
5. Всеки регистриран участник, който подава оферта в DAMAS, може да подаде нова версия на файла с офертата до крайния срок за подаване на оферти. В такъв случай (подаване на няколко последователни файла с оферти от един и същ регистриран участник), най-новият файл с оферта, последен спрямо съответния краен срок, се разглежда за приемане от Транселектрика.
6. Всяка тръжна оферта се отнася за междусистемна преносна способност в единици кратни на 1 (един) MW, при най-малко една (1) единица и най-много равна на разполагаемата преносна способност по междусистемното сечение за всеки период от време.
7. Всяка тръжна оферта трябва да съдържа следните недвусмислени и ясни данни:
   * Стойност на офертата в €/MWh (максимум два знака след десетичната запетая);
   * Общата сума в офертите са цяло количество (в MW) и минимум 1 MW от исканата междусистемна преносна;
   * Офертата (най-новата оферта, в случай че има няколко последователни офертни файлове) е безусловна и неотменима;
   * Офертната цена трябва да бъде по-голяма от 0.00 €/MW.
8. Ако дадена оферта не отговаря напълно на горните правила, същата се счита за неприемлива и се отхвърля при процеса за клиринг на търга.
9. Всички оферти трябва да се подадат съобразно изискванията за достъп до системата DAMAS и “Ръководството за работа с DAMAS”.

## Тръжна процедура и изчисляване на резултатите

1. Резултатите от всеки търг се определят за съответните междусистемни сечения и посока, за всеки час, по следния начин:
   1. Приемливите оферти за преносна способност се класират по низходящ ред на офертните цени. Офертите се сумират по реда, определен от горната класификация.

б. Ако горната сума е равна или по-малка от сумата на междусистемната преносна способност, клиринговата цена, предлагана на търга за съответното междусистемно сечение, е равна на нула.

в. Ако горната сума превишава дневната разполагаема преносна способност за въпросния търг, се приема(т) офертата(те) с най-високата цена за преносна способност в количество, което не надвишава дневната разполагаема преносна способност. Останалата преносна способност се присъжда на участник(ци), който(които) е(са) подал(и) следващата най-висока цена за преносна способност (следващото по ред в класификацията) в количество, което не надвишава останалата преносна способност; по същия начин се третира и останалата след това преносна способност.

г. В случай че двама или повече тръжни участници са представили оферти с една и съща цена, които съгласно разпоредбите на параграф (в) отговарят на условията и които се отнасят до преносната способност в количество, превишаващо предлаганата или оставащата преносна способност, тогава предлаганата или оставащата преносна способност се присъжда изцяло или частично въз основа на времевата отметка за подаване на офертите. Офертите ще бъдат изброени спрямо времевата отметка и офертата, която е получена по-рано ще има приоритет.

д. При недостиг на предложена на търг преносна способност (клирингова цена на търга), тя се предоставя на цената на последния предоставен мегават (MW), която е пределната цена за претовареното междусистемно сечение. Клиринговата цена се плаща от всички тръжни участници, на които е присъдена преносна способност за съответната посока.

## Публикуване и съобщаване на резултатите от търга

1. Кантората за разпределяне ще публикува окончателните резултати от дневната тръжна процедура ежедневно в 10:00 ч. (CET) в системата DAMAS.
2. Ще се предоставя следната информация от тръжните резултати:

* Поискана преносна способност;
* Присъдена преносна способност;
* Тръжна цена;
* Брой на регистрирани участници;
* Дружества, на които е присъдена преносна способност.

## Използване на физически преносни права

1. Достъпът до мрежата за използване на ФПП не е обхванат от Правилата за провеждане на дневни търгове, освен ако не е уредено друго в приложимото национално законодателство.
2. Транселектрика и ЕСО ще осигуряват преносните услуги съгласно съответните тръжни резултати в съответствие с правните изисквания за достъп до мрежата във всяка тръжна зона и приложимите пазарни правила на Транселектрика и ЕСО.
3. При резервиране на ФПП по време на търг, Транселектрика и ЕСО се ангажират да гарантират, че резервираната ФПП е оперативно изпълнима единствено за регистрирания участник, за междусистемното сечение, с изключение на случаите на непредвидени ситуации, включително форсмажор.
4. Използването на физически преносни права става посредством фиксирани и обвързващи дневни графици (номинации на ФПП), подадени до Транселектрика и ЕСО в съответствие с правните изисквания за достъп до мрежата във всяка тръжна зона и приложимите пазарни правила на Транселектрика и ЕСО, съобразено с принципа за номиниране на графици “M:N”.
5. Номиниране на графици “M:N” означава това номиниране на графика чрез използване на ФПП и би могло да се реализира в един или повече трансгранични обмени на електроенергия в една посока с няколко трансгранични партньори, които са страни, отговорни за балансирането в съответните тръжни зони.
6. Дневните графици за следващия ден трябва да се получат до крайния срок за известяване на графиците. Крайният срок за известяване на графиците е 14:30 ч. (CET) в D-1 за ден D.
7. Транселектрика и ЕСО осъществяват съгласуването на предоставените индивидуални фиксирани дневни графици на общата граница. Промени в дневни графици, които не си съвпадат, са възможни до крайния срок за краткосрочния процес на съгласуване - 15:00 ч. (СЕТ). Промени в тези графици след този час са забранени.
8. В случай че все още има разминаване в графиците, Транселектрика и ЕСО ще променят предадените дневни графици в съответствие със следните правила:

• когато стойността е различна, но посоката е една и съща, приема се по-ниската стойност;

• когато липсва насрещен презграничен партньор или посоките не са точни, приемат се нулеви стойности.

1. В крайния срок на процеса на съгласуване, фиксираните дневни графици ще бъдат изцяло приети, частично приети или отхвърлени, в съответствие с резултата от съгласуването.
2. Транселектрика и ЕСО поставят следните условия за ползване на *физически преносни права* и за използване на техните преносни мрежи:
   * 1. От страна на Транселектрика – да е страна, отговорна за балансирането (BRP) или да бъде част от съществуваща страна, отговорна за балансирането за Транселектрика.
     2. От страна на ЕСО – да е страна, отговорна за балансирането (BRP) за ЕСО.
3. Плащането, определено на търга, покрива само правото за резервиране на дневна разполагаема преносна способност при претоварване. Таксите за използване на мрежата, като например, но не ограничено до такси за достъп, такси за пренос, произтичащи от достъпа до мрежата, се начисляват независимо от плащането на тръжната цена. (единствено за българската страна).

## Прехвърляне на дневни ФПП

1. Физическите преносни права, разпределени на търг, ще са предмет на принципа използваш-или-продаваш и не могат да се прехвърлят.

## Осчетоводяване, загуба на ФПП и изключване от участие в процедури за дневни търгове

* + 1. В рамките на 5 (пет) работни дни след провеждането на последния дневен търг за календарния месец, Транселектрика издава на всеки притежател на ФПП фактури с дължимите суми за дневни ФПП, разпределени в рамките на месеца. Транселектрика ще изпрати издадената фактура на регистрирания участник по електронна поща.
    2. Притежателят на ФПП следва да плати на Транселектрика сумата по фактурата до датата на падежа, посочена в нея, а именно 5 (пет) работни дни след датата, на която фактурата е била изпратена.
    3. В случай че дадено плащане не е извършено в срок, притежателят на ФПП следва да плати на Транселектрика, освен основното плащане, и лихва за дължимата съгласно фактурата сума, а Транселектрика, като Кантора за разпределяне, следва да прекрати правото на притежателя на ФПП да участва в търговете, както и правото да номинира ФПП до изплащане на дължимите суми.
    4. Когато притежателят на ФПП е временно отстранен от дневните търгове, той губи всички права да участва в месечните и годишните търгове.
    5. Когато регистрираният участник е изключен от дневно разпределяне, той губи всички права над платените годишни и месечни физически преносни права, както и правото да номинира годишни и месечни ФПП.
    6. В случай на забавено плащане Кантората за разпределяне има право да налага лихви за неизправност върху дължима сума за всеки ден на закъснение. Основният лихвен процент се изчислява ежедневно въз основа на годишния размер на ефективния лихвен процент на Националната Банка на Румъния. Ефективният лихвен процент е определен като лихвения процент на Националната Банка на Румъния. Стойността му е определена и публикувана на уебсайта www.bnr.ro, Национална Банка на Румъния.

## Ограничение

* + 1. При всички случаи, ограничение на физически преносни права се извършва от Кантората за разпределяне на база искане от един или от двата ОПС на границата на тръжната зона, където са разпределени физическите права за пренос.
    2. *ОПС*, който е поискал ограничение, ще даде описание на причините и ефектите от ограничението за решаване на мрежови проблеми или системни проблеми и то ще бъде публикувано от двата оператора.
    3. Преди крайния срок за съгласуване може да се прилага ограничение на ФПП в извънредни ситуации, когато ОПС трябва да действа незабавно, а редиспечирането или насрещната търговия не са възможни.
    4. Редуциране на графици (номинирани ФПП) може да се прилага след крайния срок за съгласуване единствено в извънредни ситуации, когато ОПС трябва да действа незабавно, а редиспечирането или насрещната търговия не са възможни.
    5. Ограничение на ФПП и/или редуциране на подадени графици ще се извършва по недискриминационен начин, което означава, че дневните ФПП (включително подадените графици) ще бъдат ограничавани/редуцирани по същия начин, както годишните и месечните ФПП/подадени графици.
    6. В случай на ограничение, на регистрирания участник ще му бъдат възстановени средства и ще бъде компенсиран съгласно правилата, както следва:

### Ограничение преди крайния срок за съгласуване

* + 1. Преди крайния срок за процеса по съгласуване, ФПП (дневни) ще бъдат ограничавани от Кантората за разпределяне на база искане от ЕСО и/или Транселектрика, съгласно настоящите Правила за провеждане на дневни търгове.
    2. Преди крайния срок ограничението на дневни ФПП се извършва на пропорционална база, чрез прилагане на съотношението на сумата на всички дневни ФПП и дългосрочни (годишни и месечни) графици след събитието, предизвикало ограничението, и сумата на всички дневни ФПП и дългосрочни графици, спрямо номинираните ФПП от годишни и месечни търгове (дългосрочни графици) и спрямо ФПП от дневни търгове, ако ограничението е между времето на публикуване на резултатите от дневния търг и крайния срок за съгласуване на дневните графици.
    3. Кантората за разпределяне (на база искането на ЕСО и/или Транселектрика) информира регистрираните участници за ограничението на ФПП и предоставя стойностите на ограничените преносни способности. Регистрираните участници следва да представят дневните си графици на ЕСО и Транселектрика, отчитайки ограничените ФПП.

### Ограничение след крайния срок за съгласуване

* + 1. След крайния срок за съгласуване на графиците се прилага принципа “използваш или губиш”. Това означава, че регистрираните участници, които подават дневни графици, по-малки от техните ФПП, ще загубят всички права за оставащите ФПП. В такъв случай се прилага ограничение на номинираните ФПП (подадения дневен график).
    2. След крайния срок редуцирането ще се извършва на пропорционална база, чрез прилагане на съотношението между сумата от всички дневни и дългосрочни (годишни и месечни) графици след събитието, предизвикало ограничението, и сумата от всички номинирани ФПП/графици (годишни, месечни и дневни).

### Възстановяване на средства или компенсация на регистрираните участници в случай на ограничение

* + 1. В случай на ограничение на ФПП, наложено не по-късно от крайния срок за гарантираност на сделки ден напред (DAFD), регистрираните участници, чиито ФПП са били ограничени в съответствие с параграф (I.1), ще бъдат компенсирани от Кантората за разпределяне за ограничените ФПП за всеки засегнат час, както следва:

1. В случай на непредвидена ситуация с:

* тръжната цена на съответния търг;

1. В случай на форсмажор с:

* тръжната цена на съответния търг;

Стойността на компенсацията се изчислява като ограничените ФПП в MW се умножат по часовете на ограничението, умножено по тръжната цена за съответния час, както е посочено по-горе.

* + 1. В случай на ограничение на ФПП, обявено от Кантората за разпределяне на нейния уебсайт след крайния срок за гарантираност на сделки ден напред (DAFD), регистрираните участници, чиито ФПП са били ограничени в съответствие с параграф (I.1) или параграф (I.2) по-горе, ще бъдат компенсирани или ще им бъдат възстановени средства от Кантората за разпределяне за ограничените дневни ФПП/графици за всеки засегнат час, в съответствие с разпоредбите на Регламент на ЕС 2015/1222, член 72 (3), както следва:

1. В случай на непредвидена ситуация с:
   * + - пазарния спред, в случай че ценовата разлика е положителна в посока на ограничените ФПП, а в обратен случай - 0€/MWh; или
       - тръжната цена, ако цената за сделки ден напред не е изчислена най-малко в една от двете съответни тръжни зони.
2. В случай на форсмажор с:

* тръжната цена на съответния търг.

Стойността на компенсацията се изчислява като ограничените ФПП в MW се умножат по часовете на ограничението, умножено по пазарния спред или тръжната цена за съответния час, както е посочено по-горе.

* + 1. Уведомлението за сетълмент в резултат на ограничението на ФПП ще бъде изпратено не по-късно от последния календарен ден на месеца и ще касае ограничението през предишния месец.
    2. След получаване на уведомлението за сетълмент и след не повече от пет (5) работни дни, съответният притежател на физически преносни права ще издаде фактура на Транселектрика, с дата на падеж от десет (10) работни дни. Не по-късно от датата на падежа на съответната фактура, Транселектрика ще кредитира банковата сметка на притежателя на физически преносни права със съответната сума.
    3. В случай на компенсация за ограничение на ФПП поради форсмажор или непредвидена ситуация в съответствие с член 104и член 105, регистрираните участници нямат право на друга компенсация, освен компенсацията, описана в настоящите Правила за провеждане на дневни търгове.

### АНЕКС 1 - Регистрационен формуляр

|  |  |  |
| --- | --- | --- |
| **Заявление за регистрация като трансграничен регистриран участник**  **Данни за заявителя:** | | |
| Пълно име на компанията: | | |
| Адрес на седалището: | | |
| Удостоверение за данъчна регистрация (CIF (за Румъния)/ДДС номер): | | |
| Номер от Търговска Палата/Национален офис за търговска регистрация: | | |
| Данни как да се влезе в контакт | | Телефон/Мобилен телефон/ Факс: |
| Адрес за електронна поща: | | Уеб страница: |
| EIC код:  IBAN / Име на банката и клон: | | |
| *Юридически представител на участника:* | | |
| Име: | | Телефон/факс: |
| Адрес за електронна поща: | | |
| *Лице за контакт:* | | |
| Име: | Телефон/Мобилен телефон/ Факс: | |
| Адрес за електронна поща: | | |
| Заявителят декларира, че е прочел условията на процедурата и нейните анекси, както и действащите регламенти по отношение разпределянето на преносни способности между тръжните зони на Транселектрика и ЕСО и напълно ги разбира и приема.  Подпис на законния представител/печат | | |
| **Страната, отговорна за балансирането, която е отговорна за трансграничния регистриран участник, който има законово право да търгува на румънския електроенергиен пазар.** | | |
| Пълно име на компанията: | | |
| Адрес на седалището: | | |
| Име на законния представител: | | |
| Телефон/Мобилен телефон/ Факс: | | |
| Адрес за електронна поща: | | |
| Страна, отговорна за балансирането - ЕІС код: | | |
| Декларация от страната, отговорна за балансирането, че поема отговорност за трансграничния регистриран участник:  Подпис на законния представител/печат на страната, отговорна за балансирането | | |

### АНЕКС 2 -Официални празници в Румъния

|  |  |  |
| --- | --- | --- |
| **№ Кат.** | **Дата:** | **Описание** |
| 1 | 01.01.2021 | Нова година |
| 2 | 02.01.2021 | Нова година |
| 3 | 24.01.2021 | Ден на Съединението |
| 4 | 30.04.2021 | Велики петък |
| 5 | 01.05.2021 | Ден на труда |
| 6 | 02.05.2021 | Великден |
| 7 | 30.05.2021 | Вторият ден на Великден |
| 8 | 01.06.2021 | Ден на детето |
| 9 | 21.06.2021 | Вторият ден на Петдесетница |
| 10 | 15.08.2021 | Света Мария |
| 11 | 30.11.2021 | Свети Андрей |
| 12 | 01.12.2021 | Национален празник на Румъния |
| 13 | 25.12.2021 | Коледа |
| 14 | 26.12.2021 | Вторият ден на Коледа |

### АНЕКС 3 - Списък с контакти

**Транселектрика**

**Оперативен център (Графици, потвърждаване на преносна способност):**

Телефон: 004 021 303 5638

Факс: 004 021 303 5699

E-mail: [tsoplan@transelectrica.ro](mailto:tsoplan@transelectrica.ro)

**Г-н ANTON Mircea**

Телефон: 004 021 303 5678

E-mail : [mircea.anton@transelectrica.ro](mailto:mircea.anton@transelectrica.ro)

**Mrs. CONDOVICI Mihaela**

Телефон: 004 021 303 5854

E-mail : [mihaela.condovici@transelectrica.ro](mailto:mihaela.condovici@transelectrica.ro)

**Кантора за разпределяне (Търговски и финансови контакти):**

Тел.: 004 021 303 5963

Факс: 004 021 303 5847

E-mail : [contracte.alocare@transelectrica.ro](mailto:contracte.alocare@transelectrica.ro)

**Г-н BUSCOVEANU Costel**

Тел.: 004 021 303 5898

E-mail:[costel.buscoveanu@transelectrica.ro](mailto:costel.buscoveanu@transelectrica.ro)

**Г-жа TUCEAC Monica**

Тел.: 004 021 303 5963

E-mail: [monica.tuceac@transelectrica.ro](mailto:monica.tuceac@transelectrica.ro)

**Г-жа MATEI Elena**

Тел.: 004 021 303 5807

E-mail: [elena.matei@transelectrica.ro](mailto:elena.matei@transelectrica.ro)